b'\n_START_ARTICLE_\n\xc5\xa0par\n_START_SECTION_\nOpis\n_START_PARAGRAPH_\n\xc5\xa0par je najmanj\xc5\xa1i od vseh rib svoje dru\xc5\xbeine in zraste do 22 cm ter dose\xc5\xbee do 37 dekagramov. Po hrbtu je zelankasto sive barve, ki se na bokih preliva zlatorumeno do srebrno, trebuh pa je srebrno bele barve. Okoli korena repne plavuti ima zna\xc4\x8dilno temnorjavo pego. Obi\xc4\x8dajno \xc5\xbeivi v manj\xc5\xa1ih jatah in ni posebno izbir\xc4\x8den glede morskega dna, \xc4\x8deprav mu najbolj odgovrajajo pe\xc5\xa1\xc4\x8dena in muljasta dna, v katerih \xc5\xbeivijo majhni vodni nevreten\xc4\x8darji s katerimi se prehranjuje. Drsti se v poletnih mesecih, ikre in li\xc4\x8dinke pa so pela\xc5\xa1ke.\n_START_SECTION_\nRaz\xc5\xa1irjenost in uporabnost\n_START_PARAGRAPH_\n\xc5\xa0para najdemo vzdol\xc5\xbe cele jadranske obale in obal Sredozemskega morja ter vzhodnega Atlantika do 90 metrov globine._NEWLINE_Kulinari\xc4\x8dno velja \xc5\xa1par za tretjerazredno ribo in je med vsemi vrstami \xc5\xa1parov najmanj cenjen. Lovijo ga na trnek, pa tudi v vr\xc5\xa1e in ribi\xc5\xa1ke mre\xc5\xbee.'